‘બહેનશ્રી વચનામૃત’ પુસ્તક પ્રત્યે પૂજ્ય ગુરૂદેવશ્રીની પ્રસન્નતા જોઈ મુમુક્ષુઓએ તેને સંગમરમરના શિલાપટ્ટ પર ઉત્તીર્ણ કરાવવાની ભાવના વ્યક્ત કરી. તે માટે પૂજ્ય ગુરૂદેવશ્રીએ પ્રસન્નતાપૂર્વક સમ્મતિ આપી. જ્યારે આ શિલા- પટો લગાવવા માટે બહેનોના બ્રહ્મચર્યાશ્રમના સ્વાધ્યાય ભવન આદિ વિભિન્ન વિચાર પૂજ્ય ગુરૂદેવશ્રીને સંતોષ ન થયો ત્યારે તેઓશ્રીએ એક નૂતન ભવન નિર્માણ કરી તેમાં વચનામૃત લગાડવામાં આવે તેવો વિચાર મુકયો. શ્રી રામજીભાઈએ પૂજ્ય ગુરૂદેવશ્રીની ભાવના શિરોધાર્ય કરી. ‘બહેનશ્રી ચંપાબેન વચનામૃતભવન’ નિર્માણ કરાવવાનો નિર્ણય લેવામાં આવ્યો. જેની શિલાન્યાસ વિધિ વિ.સં.2035(ઈ.સ.1980) ના કાર્તક સુદ પાંચમના શુભદિને રાખવામાં આવી. વિધિ સમયે પૂજ્ય ગુરૂદેવશ્રી ઉપસ્થિત હતા તથા તેઓએ ઈંટો પર સ્વસ્તિક આલેખન કર્યો હતો.